เรื่องร้องเรียน: การตัดต้นไม้ใหญ่ริมถนนส่วนใหญ่ทั้งกทม.โดยเฉพาะบริเวณถ.เลียบด่วนเอกมัยรามอินทรา:  นาคนิวาส อยากให้มีการอบรมวิธีการตัดแต่งกิ่งไม้ให้สวยงาม ไม่ใช่การตัดจนยอดด้วนหมด ถ้ากทม.ตัดแบบนี้ควรถอนต้นไม้ทิ้งไปให้หมดเพราะวิธีการตัดแบบนี้บ่งบอกว่าต้นไม้คือปัญหาของพนง.กทม.ครับ
การดำเนินการของเจ้าหน้าที่: ก่อนอื่นฝ่ายรักษาความสะอาดและสวนสาธารณะต้องขอขอบคุณสำหรับคำแนะนำในครั้งนี้และข้อชี้แจ้งปัญหาของต้นไม้และการตัดต้นไม้ในทุกๆถนนในเขตลาดพร้าวทุกเส้นดังนี้ 1. ต้นไม้มีอายุมากขนาดของต้นไม้จึงสูงใหญ่เกินสายไฟฟ้าของการไฟฟ้านครหลวง 2. การการตัดแต่งที่ผิดวิธิจึงทำให้กิ่งไม้และลำต้นของต้นไม้ผุเป็นโพรง และอาจก่อให้เกิดอันตรายจึงจำเป็นต้องลดยอดลง 3. มีกาฝากของต้นไม้ชนิดอื่นมาเกาะบนต้นไม้หลักจำนวนมากจึงจำเป็นต้องตัดออก 4. กิ่งไม้ยื่นเข้าบ้านเรือนประชาชน บดบังป้ายหน้าร้าน ทัศนียภาพ 5. ทุกถนนมีสายไฟฟ้าและสายเคเบิ้ลจำนวนมาก 6. ผู้รับเหมาของการไฟฟ้าตัดกิ่งไม่โดยไม่คำนึงถึงความสวยงาน      ดังนั้นจึงเรียนให้ทราบว่าการตัดแต่งกิ่งไม้ต้นไม้ในบางครั้ง และบางจุดจึงมีความจำเป็นที่ต้องตัดสั้นและดูไม่ถูกต้องตามหลักรุกขกรไปบ้าง ทางฝ่ายรักษาความสะอาดและสวนสาธารณะจะได้นำคำแนะนำไปปรับปรุงแก้ไขต้องไป
ความเห็นของผู้แจ้ง: การชี้แจงบางเหตุผลไม่ใช่เหตุผลที่ทำให้ต้องตัดแบบยอดด้วนเช่นข้อ1,3,4แต่การปฏิบัติที่ยังไม่ถูกต้องเช่นผู้รับเหมาตัดไม่ถูกวิธีก็ยังไม่มีมาตรการแก้ไขคงปล่อยไปอย่างนี้ต่อไปแน่ๆเพราะปัญหานี้มีชมรมกลุ่มคนรักษ์ต้นไม้รณรงค์มานานแล้วก็ยังทำแบบเดิมๆอยู่
พื้นที่: แขวงลาดพร้าว เขตลาดพร้าว กรุงเทพมหานคร